Foto: PA Avstriyalik olimlar koronavirusning ilk uch o‘lchovli haqiqiy fotosuratini taqdim qilishdi. Bungacha virusning faqat kompyuterda yaratilgan modellaridan foydalanib kelingan. Bu surat bir zumda muzlatilgan virusning 3D-surati hisoblanadi. U Vena texnika universitetining shu’ba kompaniyasi Nanographics tomonidan olingan. Kompaniya suratni yaratish uchun Pekindagi Tsinxua universiteti olimlari ma’lumotlaridan foydalangan. Xitoylik olimlar virus namunalaridan uning zarar yetmagan zarralarini ajratib, uni skanerlab, raqamli shaklda saqlashga muvaffaq bo‘lishgan.